Αυτό που πρόκειται να κάνω είναι να σας εξηγήσω
ένα ακραίο πράσινο σχέδιο
που αναπτύχθηκε στο Ερευνητικό Κέντρο Γκλεν της ΝΑΣΑ
στο Κλίβλαντ του Οχάιο.
Αλλά πριν το κάνω αυτό,
πρέπει να δούμε τον ορισμό του πράσινου,
γιατί πολλοί από μας έχουμε διαφορετικό ορισμό γι' αυτό.
Πράσινο. Το προϊόν δημιουργείται με μέσα
που λαμβάνουν υπόψιν το περιβάλλον και την κοινωνία.
Υπάρχουν πολλά πράγματα που αποκαλούνται πράσινα σήμερα.
Τι πραγματικά σημαίνει;
Χρησιμοποιούμε τρεις δείκτες για να καθορίσουμε το πράσινο.
Ο πρώτος δείκτης είναι: Είναι βιώσιμο;
Το οποίο σημαίνει, διατηρείς αυτό που κάνεις για μελλοντική χρήση
ή για μελλοντικές γενιές;
Είναι εναλλακτικό; Είναι διαφορετικό από αυτό που χρησιμοποιείται σήμερα,
ή έχει χαμηλότερο ενεργειακό αποτύπωμα
από αυτό που χρησιμοποιείται συνήθως;
Και τρίτον: Είναι ανανεώσιμο;
Προέρχεται από φυσικές, ανανεώσιμες πηγές της Γης,
όπως ο ήλιος, ο άνεμος και το νερό;
H αποστολή μου στη ΝΑΣΑ είναι να αναπτύξω
τη νέα γενιά αεροπορικών καυσίμων.
Ακραίο πράσινο. Γιατί στην αεροπλοΐα;
Η αεροπλοΐα καταναλώνει περισσότερα καύσιμα από σχεδόν όλους τους άλλους μαζί.
Πρέπει να βρούμε μια εναλλακτική.
Επιπλέον, είναι μία εθνική οδηγία για την αεροναυτική.
Ένας από τους εθνικούς στόχους για την αεροναυτική
είναι να αναπτύξουμε τη νέα γενιά καυσίμων, τα βιοκαύσιμα,
χρησιμοποιώντας εγχώριες και ασφαλείς, φιλικές πηγές.
Αντιμετωπίζοντας αυτή την πρόκληση
πρέπει επίσης να πληρούμε τους «τρεις μεγάλους» δείκτες.
Για την ακρίβεια, το ακραίο πράσινο είναι για μας και οι τρεις μαζί·
γι' αυτό βλέπετε το συν εκεί. Μου είπαν να το πω αυτό.
Άρα στο Γκλεν πρέπει να καλύπτονται οι «τρεις μεγάλοι». Άλλος ένας δείκτης.
Το 97% του νερού στον κόσμο είναι αλμυρό.
Γιατί να μην το εκμεταλλευτούμε αυτό; Συνδυάστε το με το νούμερο τρία.
Μην χρησιμοποιείτε αρόσιμη γη.
Γιατί σοδειές μεγαλώνουν ήδη σ' αυτήν τη γη
κάτι που είναι πολύ σπάνιο στον κόσμο.
Νούμερο δύο: μην ανταγωνίζεστε τις καλλιέργειες τροφής.
Είναι ήδη μια καλά εδραιωμένη οντότητα, δεν χρειάζονται άλλον υποψήφιο.
Τέλος, η πιο πολύτιμη πηγή που έχουμε στη Γη είναι το φρέσκο νερό.
Μην χρησιμοποιείτε φρέσκο νερό.
Αν το 97,5% του νερού στον κόσμο είναι αλμυρό, το 2,5% είναι φρέσκο.
Λιγότερο από 0,5% από αυτό
είναι προσβάσιμο για ανθρώπινη κατανάλωση.
Αλλά το 60% του πληθυσμού ζει μέσα σ' αυτό το 1%.
Το να αντιμετωπίσω το πρόβλημά μου σήμαινε ότι τώρα πρέπει να είμαι ακραία πράσινος
και να πετύχω τους «τρεις μεγάλους».
Κυρίες και κύριοι, καλωσήρθατε στις ερευνητικές εγκαταστάσεις ΓκρίνΛαμπ.
Οι εγκαταστάσεις είναι αφιερωμένες
στη νέα γενιά αεροπορικών καυσίμων που χρησιμοποιούν αλόφυτα.
Το αλόφυτο είναι ένα φυτό ανθεκτικό στο αλάτι.
Στα περισσότερα φυτά δεν αρέσει το αλάτι, αλλά τα αλόφυτα το ανέχονται.
Επιπλέον, χρησιμοποιούμε χόρτα
κι επίσης χρησιμοποιούμε φύκη.
Το καλό με το εργαστήριό μας είναι
ότι είχαμε 3.600 επισκέπτες τα τελευταία δύο χρόνια.
Γιατί πιστεύετε ότι συμβαίνει αυτό;
Γιατί ανακαλύψαμε κάτι ξεχωριστό.
Χαμηλά βλέπετε το ΓκρίνΛαμπ προφανώς,
και στη δεξιά πλευρά θα δείτε φύκη.
Αν επιχειρείτε στον τομέα της νέας γενιάς αεροπορικών καυσίμων,
τα φύκη είναι μια εφικτή επιλογή,
υπάρχει πολλή χρηματοδότηση αυτήν τη στιγμή
και έχουμε ένα πρόγραμμα «από φύκη σε καύσιμα».
Υπάρχουν δύο τύποι καλλιέργειας φυκών.
Ένας είναι ο κλειστός φωτοβιοαντιδραστήρας που βλέπετε εδώ,
και αυτό που βλέπετε στην άλλη πλευρά είναι το είδος μας -
αυτή τη στιγμή χρησιμοποιούμε ένα είδος που λέγεται Scenedesmus dimorphus.
Η δουλειά μας στη ΝΑΣΑ είναι να πάρουμε τα πειραματικά και υπολογιστικά δεδομένα
και να φτιάξουμε μια καλύτερη μίξη για τους κλειστούς φωτοβιοαντιδραστήρες.
Τα προβλήματα με τους κλειστούς φωτοβιοαντιδραστήρες είναι:
είναι αρκετά ακριβοί, είναι αυτοματοποιημένοι
και είναι πολύ δύσκολο να τους βρεις σε μεγάλη κλίμακα.
Άρα σε μεγάλη κλίμακα τι χρησιμοποιεί κανείς;
Εμείς χρησιμοποιούμε συστήματα ανοιχτών δεξαμενών.
Σε όλον τον κόσμο καλλιεργούν φύκη σε δεξαμενές με μορφή πίστας αγώνων
που βλέπετε εδώ. Είναι σαν ένα οβάλ
με μια φτερωτή και αναμειγνύει πολύ καλά, αλλά όταν φτάνει
στην τελευταία στροφή, την οποία αποκαλώ στροφή τέσσερα, είναι στάσιμο.
Έχουμε μια λύση γι' αυτό.
Στο ΓκρίνΛαμπ, στις ανοιχτές δεξαμενές
χρησιμοποιούμε κάτι φυσικό: τα κύματα.
Χρησιμοποιούμε πράγματι τεχνολογία κυμάτων στα συστήματα ανοιχτών δεξαμενών μας.
Έχουμε 95% μίξη και η περιεκτικότητά μας σε λιπίδια είναι υψηλότερη
απ' ότι σ' ένα σύστημα κλειστού φωτοβιοαντιδραστήρα,
το οποίο θεωρούμε ότι είναι αξιοσημείωτο.
Υπάρχει ένα μειονέκτημα με τα φύκη, παρ' όλα αυτά: είναι πολύ ακριβά.
Υπάρχει κάποιος τρόπος να παράγουμε φύκη οικονομικά;
Η απάντηση είναι: Ναι.
Κάνουμε το ίδιο που κάνουμε με τα αλόφυτα,
κι αυτό είναι: κλιματική προσαρμογή.
Στο Γκρίνλαμπ έχουμε έξι πρωτογενή οικοσυστήματα
που καλύπτουν όλο το φάσμα, από φρέσκο νερό μέχρι αλατόνερο.
Τι κάνουμε: παίρνουμε ένα δυνητικό είδος, ξεκινάμε από το φρέσκο νερό,
προσθέτουμε λίγο ακόμα αλάτι, οπότε η δεύτερη δεξαμενή εδώ
θα έχει το ίδιο οικοσύστημα με τη Βραζιλία
-ακριβώς δίπλα στα ζαχαροκάλαμα μπορείτε να έχετε τα φυτά μας-
η επόμενη δεξαμενή αντιπροσωπεύει την Αφρική, η επόμενη την Αριζόνα,
η επόμενη τη Φλόριντα,
και η επόμενη την Καλιφόρνια ή τον ανοιχτό ωκεανό.
Προσπαθούμε να καταλήξουμε σε ένα μοναδικό είδος
που να επιβιώνει οπουδήποτε στον κόσμο, όπου υπάρχει άγονη έρημος.
Είμαστε πολύ επιτυχείς μέχρι στιγμής.
Τώρα, να ένα από τα προβλήματα.
Αν είσαι γεωργός, χρειάζεσαι πέντε πράγματα για να είσαι επιτυχής:
χρειάζεσαι σπόρους, χώμα, νερό και ήλιο,
και το τελευταίο πράγμα που χρειάζεσαι είναι λίπασμα.
Ο περισσότερος κόσμος χρησιμοποιεί χημικά λιπάσματα. Αλλά, μαντέψτε;
Εμείς δεν χρησιμοποιούμε χημικά λιπάσματα.
Μια στιγμή! Είδα πολλή πρασινάδα στο ΓκρίνΛαμπ σου. Χρησιμοποιείς λίπασμα.
Είτε το πιστεύετε είτε όχι, στην ανάλυσή μας των οικοσυστημάτων αλμυρού νερού
το 80% αυτών που χρειαζόμαστε βρίσκεται στις ίδιες τις δεξαμενές.
Το 20% που λείπει είναι άζωτο και φωσφόρος.
Έχουμε μια φυσική λύση: ψάρια.
Όχι, δεν ανοίγουμε τα ψάρια να τα βάλουμε εκεί μέσα.
Τα περιττώματα των ψαριών χρησιμοποιούμε.
Πράγματι, χρησιμοποιούμε τα ψάρια μόλλυ του γλυκού νερού,
όπου εφαρμόσαμε την τεχνική κλιματικής προσαρμογής από γλυκό σε θαλασσινό νερό.
Μόλλυ του γλυκού νερού: είναι φθηνά, τους αρέσει πολύ να κάνουν μωρά,
και λατρεύουν να πηγαίνουν στο μπάνιο.
Κι όσο πηγαίνουν στο μπάνιο, τόσο περισσότερο λίπασμα παίρνουμε,
και τόσο καλύτερα είμαστε, είτε το πιστεύετε είτε όχι.
Πρέπει να σημειωθεί ότι χρησιμοποιούμε άμμο ως χώμα,
κανονική άμμο θαλάσσης. Απολιθωμένα κοράλλια.
Πολύς κόσμος με ρωτάει, «Πώς ξεκινήσατε;»
Λοιπόν, ξεκινήσαμε μέσα σ' αυτό που λέμε εσωτερικό εργαστήριο βιοκαυσίμων.
Είναι ένα εργαστήριο με δενδρύλλια. Έχουμε 26 διαφορετικά είδη αλοφύτων
και τα πέντε είναι νικητές. Αυτό που κάνουμε εδώ είναι-
βασικά θα έπρεπε να λέγεται εργαστήριο θανάτου, γιατί προσπαθούμε
να σκοτώσουμε τα δενδρύλλια, να τα κάνουμε ανθεκτικά-
και μετά ερχόμαστε στο ΓκρίνΛαμπ.
Αυτό που βλέπετε στην κάτω γωνία
είναι ένα πείραμα επεξεργασίας υδάτινων λυμάτων με φυτά
όπου αναπτύσσουμε ένα μακροφύκος για το οποίο θα μιλήσω σε λίγο.
Και τέλος εγώ, δουλεύοντας στο εργαστήριο για να σας αποδείξω ότι όντως δουλεύω,
δεν μιλάω μόνο γι' αυτά που κάνω.
Εδώ είναι το είδος του φυτού. Salicornia virginica.
Είναι ένα υπέροχο φυτό. Το αγαπώ αυτό το φυτό.
Όπου πάμε το βλέπουμε. Είναι παντού,
από το Μέιν μέχρι την Καλιφόρνια. Το αγαπάμε αυτό το φυτό.
Δεύτερη είναι η Salicornia bigelovii. Πολύ δύσκολο να την βρεις παγκοσμίως.
Έχει τη μεγαλύτερη περιεκτικότητα σε λιπίδια,
αλλά έχει ένα μειονέκτημα: είναι κοντή.
Πάρτε τώρα την europaea, που είναι το μεγαλύτερο ή ψηλότερο φυτό που έχουμε.
Αυτό που προσπαθούμε να κάνουμε
μέσα από φυσική επιλογή ή προσαρμοστική βιολογία, είναι να συνδυάσουμε και τα τρία
για να φτιάξουμε ένα ψηλό, μεγάλης περιεκτικότητας σε λιπίδια φυτό.
Έπειτα, όταν ένας τυφώνας ισοπέδωσε τον κόλπο του Ντέλαγουερ
-οι αγροί σόγιας εξαφανίστηκαν- σκεφτήκαμε αν υπάρχει ένα φυτό
που να έχει θετικό αντίκτυπο στην αποκατάσταση του εδάφους στο Ντέλαγουερ;
Η απάντηση είναι ναι. Ονομάζεται παράκτια μολόχα. Kosteletzkya virginica-
πείτε το πέντε φορές γρήγορα αν μπορείτε.
Αυτό είναι ένα 100% αξιοποιήσιμο φυτό. Οι σπόροι: βιοκαύσιμα. Τα υπόλοιπα: ζωοτροφή.
Είναι εκεί για 10 χρόνια· δουλεύει πολύ καλά.
Πάμε στα Chaetomorpha.
Πρόκειται για ένα μακροφύκος που αγαπά τις επιπλέον θρεπτικές ουσίες.
Αν είστε στην αγορά των ενυδρείων
ξέρετε ότι το χρησιμοποιούμε για να καθαρίζουμε βρώμικες δεξαμενές.
Αυτό το είδος είναι τόσο σημαντικό για μας.
Οι ιδιότητές του είναι πολύ κοντά σ' αυτές του πλαστικού.
Αυτή τη στιγμή προσπαθούμε να μετατρέψουμε αυτό το μακροφύκος σε βιοπλαστικό.
Αν πετύχουμε θα φέρουμε επανάσταση στη βιομηχανία πλαστικού.
Άρα έχουμε ένα πρόγραμμα «σπόροι σε καύσιμα».
Πρέπει να κάνουμε κάτι με αυτή τη βιομάζα που έχουμε.
Κι έτσι κάνουμε απόσπαση G.C., βελτιστοποίηση λιπιδίων κ.λ.π.
γιατί ο στόχος μας είναι πραγματικά να βρούμε
τη νέα γενιά αεροπορικών καυσίμων, ειδικών για την αεροπλοΐα, κ.λ.π.
Μέχρι τώρα μιλήσαμε για νερό και για καύσιμα,
αλλά στο μεταξύ μάθαμε κάτι ενδιαφέρον για την Salicornia:
είναι τρόφιμο.
Λοιπόν μιλάμε για ιδέες που αξίζει να διαδίδονται, σωστά;
Πώς σας φαίνεται αυτή: στην υποσαχάρια Αφρική, δίπλα στη θάλασσα,
αλμυρό νερό, άγονη έρημος, γιατί να μην πάρουμε αυτό το φυτό
να το φυτέψουμε, να χρησιμοποιούμε το μισό για τροφή, το άλλο μισό για καύσιμο.
Μπορούμε να το κάνουμε να συμβεί, οικονομικά.
Μπορείτε να δείτε ότι υπάρχει ένα θερμοκήπιο στη Γερμανία
που το πουλάει ως προϊόν υγιεινής διατροφής.
Εδώ έχει συλλεχθεί, και στο κέντρο έχουμε ένα πιάτο με γαρίδες και γίνεται τουρσί.
Πρέπει να σας πω ένα αστείο. Η Salicornia είναι γνωστή ως φασόλι της θάλασσας
σπαράγγι του αλμυρού νερού και χόρτο-τουρσί.
Άρα στη μέση κάνουμε τουρσί το χόρτο-τουρσί.
Ε, νόμιζα ότι ήταν αστείο. (Γέλια)
Και κάτω είναι η μουστάρδα του θαλασσινού.
Βγάζει νόημα, είναι ένα λογικό σνακ.
Έχεις μουστάρδα, είσαι ναυτικός, βλέπεις το αλόφυτο, τα ανακατεύεις μαζί,
είναι ένα πολύ καλό σνακ με μερικά κράκερ.
Και τέλος, σκόρδο με Salicornia, που είναι αυτό που αρέσει σε μένα.
Άρα, νερό, καύσιμο και φαγητό.
Κανένα από αυτά δεν εφικτό χωρίς την ομάδα του ΓκρίνΛαμπ.
Όπως ακριβώς οι Μαϊάμι Χιτ έχουν τους τρεις μεγάλους,
κι εμείς έχουμε τους τρεις μεγάλους στο Γκλεν της ΝΑΣΑ.
Εμένα, τον Καθηγητή Μπομπ Χέντρικς, άφοβο ηγέτη μας, και τον Δρ. Άρνον Τσέιτ.
Η ραχοκοκαλιά του ΓκρίνΛαμπ είναι οι μαθητές. Τα τελευταία δύο χρόνια είχαμε
35 διαφορετικούς μαθητές από όλον τον κόσμο να δουλεύουν στο ΓκρίνΛαμπ.
Πράγματι, ο επικεφαλής του τομέα μου λέει συχνά «έχετε ένα πράσινο πανεπιστήμιο».
Εγώ λέω «Κανένα πρόβλημα, γιατί ανατρέφουμε τη νέα γενιά ανθρώπων
που σκέφτονται ακραία πράσινα, πράγμα σημαντικό».
Άρα, σε μια πρώτη ανακεφαλαίωση, σας παρουσίασα αυτό που πιστεύουμε
πως είναι μια παγκόσμια λύση για φαγητό, καύσιμο και νερό.
Κάτι λείπει για να είμαστε πλήρεις.
Σαφώς χρησιμοποιούμε ηλεκτρική ενέργεια. Έχουμε μια λύση για σας.
Χρησιμοποιούμε καθαρές πηγές ενέργειας εδώ.
Λοιπόν, έχουμε δύο ανεμογεννήτριες που συνδέονται με το ΓκρίνΛαμπ,
τέσσερις ή πέντε ακόμα ελπίζουμε ότι έρχονται σύντομα.
Χρησιμοποιούμε επίσης κάτι αρκετά ενδιαφέρον -
υπάρχει ένα πεδίο φωτοβολταϊκών συστοιχιών στο Κέντρο Έρευνας Γκλεν της ΝΑΣΑ,
δεν έχει χρησιμοποιηθεί για 15 χρόνια.
Μαζί με μερικούς συναδέλφους ηλεκτρολόγους μηχανικούς,
συνειδητοποιήσαμε ότι είναι ακόμα λειτουργικές,
επομένως τις κάνουμε μια συντήρηση.
Σε περίπου 30 μέρες θα συνδεθούν με το ΓκρίνΛαμπ.
Ο λόγος που βλέπετε κόκκινο, κόκκινο και κίτρινο,
είναι ότι πολλοί νομίζουν πως οι υπάλληλοι της ΝΑΣΑ δεν δουλεύουν Σάββατο -
αυτή η φωτογραφία τραβήχτηκε Σάββατο. Δεν υπάρχουν αμάξια γύρω,
αλλά βλέπετε το κίτρινο φορτηγάκι μου. Εγώ δουλεύω τα Σάββατα. (Γέλια)
Αυτό είναι μια απόδειξη για σας ότι δουλεύω.
Γιατί κάνουμε ό,τι χρειάζεται για να γίνει η δουλειά, οι περισσότεροι το ξέρουν.
Να μια ιδέα:
Χρησιμοποιούμε το ΓκρίνΛαμπ ως πλατφόρμα δοκιμών για μικροδίκτυα
για το σχέδιο «έξυπνο δίκτυο» στο Οχάιο.
Έχουμε τη δυνατότητα να το κάνουμε αυτό και νομίζω ότι θα δουλέψει.
Εγκαταστάσεις έρευνας ΓκρίνΛαμπ.
Ένα αυτόνομο οικοσύστημα ανανεώσιμης ενέργειας παρουσιάστηκε σήμερα.
Πραγματικά ελπίζουμε ότι αυτή η ιδέα θα πιάσει παγκόσμια.
Πιστεύουμε ότι έχουμε μια λύση για φαγητό, νερό, καύσιμο και τώρα ενέργεια.
Ολοκληρωμένη. Είναι ακραία πράσινη, είναι βιώσιμη, εναλλακτική και ανανεώσιμη
και καλύπτει τους «τρεις μεγάλους» στο Γκλεν:
μην χρησιμοποιείτε αρόσιμη γη, μην ανταγωνίζεστε τις καλλιέργειες τροφής,
και πάνω απ' όλα, μην χρησιμοποιείτε φρέσκο νερό.
Με ρωτάνε συχνά, «Τι κάνετε σ' αυτό το εργαστήριο;»
και συνήθως λέω «Να κοιτάς τη δουλειά σου, αυτό κάνω στο εργαστήριο». (Γέλια)
Και είτε το πιστεύετε είτε όχι, ο νούμερο ένα στόχος μου
για τον οποίο δουλεύω σ' αυτό το πρόγραμμα είναι
ότι θέλω να βοηθήσω να σώσουμε τον κόσμο.